Femåring døde etter fallulykke
Det bekrefter Tormod Hvattum, lensmann i Nordfjord, til avisen Firda . Hendelse skjedde hjemme i familiens bolig i Eid i Sogn og Fjordane torsdag kveld. – Det er en tragisk ulykke, der femåringen dessverre døde av skadene han fikk, sier Hvattum til VG. Femåringen ble etter fallulykken fraktet til Haukeland sykehus i Bergen hvor tilstanden ble betegnet som kritisk. Livet hans sto imidlertid ikke til å redde. – Han døde natt til lørdag på sykehuset, forteller Hvattum. Politiet har rutinemessig opprettet en undersøkelsessak, men understreker at det dreier seg om en ulykke. – Jeg kan ikke si annet om omstendighetene enn at dette var en tragisk fallulykke i hjemmet, sier Hvattum.
En fem år gammel gutt, som falt ned en trapp forrige uke, døde av skadene han fikk.